-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

3.1 ความเป็นมาและพัฒนาการที่สำคัญของ บริษัท โมเดอร์นฟอร์มกรุ๊ป จำกัด (มหาชน)

บริษัท โมเดอร์นฟอร์มกรุ๊ป จำกัด (มหาชน) เป็นผู้ผลิตและจำหน่ายเฟอร์นิเจอร์สำนักงาน
เฟอร์นิเจอร์บ้าน และนำเข้าวัสดุอุปกรณ์ที่ใช้ในการประกอบเฟอร์นิเจอร์ และตกแต่งบ้าน
โดยมีการเติบโตและพัฒนาอย่างต่อเนื่องมา 30 ปี

โดยเริ่มต้นในฐานะผู้นำเข้าวัสดุอุปกรณ์เฟอร์นิเจอร์ และตกแต่งภายใน (Furniture Fittings)
ภายใต้บริษัท โฮมเดคคอเรตีฟโปรดักส์ จำกัด ในปี 2521
จากประสบการณ์ในการดำเนินธุรกิจของโฮมเดคคอเรตีฟโปรดักส์ Modernform Home
Decorative นำไปสู่การทำธุรกิจเฟอร์นิเจอร์ภายในประเทศ โดยก่อตั้งบริษัท
โมเดอร์นฟอร์มเฟอร์นิเจอร์ จำกัด ขึ้นเพื่อผลิตและจัดจำหน่ายเฟอร์นิเจอร์สำนักงาน Modernform
Workplace ในปี 2523
และมีการพัฒนาธุรกิจอย่างต่อเนื่องและขยายตัวอย่างรวดเร็วไปสู่ตลาดเฟอร์นิเจอร์บ้าน
Modernform Exclusive Living และเฟอร์นิเจอร์ครัว Modernform Kitchen
ในเวลาต่อมา

กลุ่มโมเดอร์นฟอร์มได้ขยายตัวอย่างรวดเร็วจนมีธุรกิจ 9 บริษัท ต่อมาในปี 2533
ได้รวมธุรกิจทั้งหมดเข้าด้วยกันภายใต้ บริษัท โมเดอร์นฟอร์มกรุ๊ป จำกัด และเพิ่มทุนจดทะเบียนจาก
8 ล้านบาท เป็น 255 ล้านบาท โดยมีคณะกรรมการบริษัทและคณะกรรมการบริหารชุดเดียว
และมีโชว์รูมต่าง ๆ ของบริษัทเองในการจัดจำหน่ายสินค้าทุกแบรนด์
และเข้าเป็นบริษัทจดทะเบียนรับอนุญาตลาดหลักทรัพย์แห่งประเทศไทยในปี 2535
โดยเพิ่มทุนจดทะเบียนอีกเป็น 600 ล้านบาท
และวางสถานะตนเองให้เป็นบริษัทที่ผลิตและจำหน่ายเฟอร์นิเจอร์ครบวงจรสำหรับลูกค้าระดับกลางและสูง
พร้อมชูฐานะผู้สร้างสรรค์นวัตกรรมแห่งเฟอร์นิเจอร์เป็นแนวรุกเพื่อตอบสนองความต้องการที่หลากหลาย
โดยเพิ่มผลิตภัณฑ์ทั้งการนำเข้าเฟอร์นิเจอร์จากต่างประเทศ Casabella by Modernform
สำหรับผู้นิยมสินค้าดีไซน์และคุณภาพระดับสูง และการพัฒนาผลิตภัณฑ์ของตนเองอย่างต่อเนื่อง
โดยออกสินค้าใหม่ๆ ทั้ง SOHO by Modernform (Smart Office Home Office)
ที่ออกแบบมาตอบสนอง Trend ของนักธุรกิจรุ่นใหม่ที่ใช้บ้านเป็นสำนักงาน และ Life by
Modernform เฟอร์นิเจอร์บ้านที่โดดเด่นด้วยดีไซน์ และสีสันในราคาประหยัดสำหรับคนรุ่นใหม่

นอกจากนี้ บริษัทยังมุ่งเน้นในการเป็นผู้นำเข้าวัสดุอุปกรณ์สำหรับการตกแต่งภายใน
และสำหรับเฟอร์นิเจอร์ โดยการจัดหาวัสดุอุปกรณ์ใหม่ ๆ ที่ทันสมัยและเน้นประโยชน์ใช้สอย
รวมทั้งวัสดุปูพื้นไม่ว่าจะเป็นพรมแผ่น Interface หินสังเคราะห์ Verona Stone
และผลิตภัณฑ์ภายในห้องน้ำ เป็นต้น

ปัจจุบัน นอกเหนือจากการจัดจำหน่ายผ่านโชว์รูมในพื้นที่ศูนย์การค้าหรือห้างสรรพสินค้าต่างๆ แล้ว
โมเดอร์นฟอร์มยังเพิ่มช่องทางการตลาดใหม่อีก คือ การสร้างโชว์รูมที่เป็น Shopping Gallery
ของตนเองที่ถนน ศรีนครินทร์ โฮมเวิร์คพัทยา และโฮมเวิร์คภูเก็ต และการขยายระบบ Contract
Sales ที่เป็นการทำสัญญาโดยตรงกับกลุ่มผู้ประกอบ การอย่างเจ้าของธุรกิจ
เจ้าของโครงการอสังหาริมทรัพย์ต่างๆ ในอัตราส่วน 30:70

3.2 ลักษณะประกอบธุรกิจของบริษัท และบริษัทย่อย

บริษัท โมเดอร์นฟอร์มกรุ๊ป จำกัด (มหาชน)
ดำเนินธุรกิจเฟอร์นิเจอร์ครบวงจรครอบคลุมทั้งเฟอร์นิเจอร์สำนักงาน (Workplace, SOHO)
เฟอร์นิเจอร์บ้าน (Exclusive Living, Life) และเฟอร์นิเจอร์ชุดครัว (Modernform
Kitchen) โดยเป็นผู้ผลิตผลิตภัณฑ์เฟอร์นิเจอร์ทั้งหมดภายในโรงงานผลิตของบริษัทเอง
และจัดจำหน่ายผลิตภัณฑ์ภายในประเทศโดยผ่านทีมงานขายตรงโครงการ
เครือข่ายโชว์รูมทั่วประเทศของบริษัทเอง และผ่านตัวแทนจำหน่ายในภูมิภาคต่างๆ
ตลอดจนส่งออกไปจำหน่ายยังตลาดต่างประเทศ นอกจากนี้บริษัทยังนำเข้าเฟอร์นิเจอร์ชั้นนำ
Casabella จากประเทศอิตาลีและอเมริกา
และเป็นผู้นำเข้าวัสดุอุปกรณ์เฟอร์นิเจอร์และวัสดุเพื่อการตกแต่งภายในจากต่างประเทศ
รวมทั้งจัดให้บริการ ทั้งก่อนและหลังการขายภายใต้การดำเนินงานของบริษัทเองทั้งหมด

ภายใต้การดำเนินงานของบริษัท โมเดอร์นฟอร์มกรุ๊ป จำกัด (มหาชน) มีบริษัทย่อย 2 บริษัท ดังนี้

1. บริษัท โมเดอร์นฟอร์มทาวเวอร์ จำกัด (บริษัทย่อย) ได้จัดตั้งขึ้นในปี 2534 โดยบริษัท
โมเดอร์นฟอร์มกรุ๊ป จำกัด (มหาชน) เข้าถือหุ้นทั้งหมดร้อยละ 100 ในบริษัท
โมเดอร์นฟอร์มทาวเวอร์ ปัจจุบันมีทุนจดทะเบียน 220 ล้านบาท
เป็นเจ้าของกรรมสิทธิ์ที่ดินและอาคารสำนักงาน “โมเดอร์นฟอร์มทาวเวอร์” เลขที่ 699
ถนนศรีนครินทร์ แขวงสวนหลวง เขตสวนหลวง กรุงเทพมหานคร บนเนื้อที่รวม 3-0-35 ไร่
เป็นอาคาร 28 ชั้น พื้นที่ใช้สอยรวม 26,000 ตร.ม.
สร้างแล้วเสร็จและเปิดดำเนินการได้ตั้งแต่เดือนพฤษภาคม 2538
โดยมีวัตถุประสงค์เพื่อใช้เป็นที่ทำการสำนักงานใหญ่ของบริษัท โมเดอร์นฟอร์มกรุ๊ป จำกัด (มหาชน)
บริษัทย่อยและบริษัทร่วมทุน
และเป็นศูนย์แสดงสินค้ารวมผลิตภัณฑ์ทุกประเภทครบวงจรในอาคารเดียวกันของบริษัท
ส่วนพื้นที่ที่เหลือเพื่อเป็นอาคารสำนักงานให้เช่าแก่บุคคลภายนอก

2. บริษัท โมเดอร์นฟอร์ม เฮลท์แอนด์แคร์ จำกัด (บริษัทย่อย) ซึ่งเป็นบริษัทจัดตั้งขึ้นใหม่เมื่อวันที่
14 ตุลาคม 2548 เพื่อผลิต จำหน่าย นำเข้า ส่งออกต่างประเทศ บริการซ่อมแซม
ซึ่งสินค้าเพื่อสุขภาพและอุปกรณ์ เครื่องมือ เครื่องใช้ซึ่งสินค้าสุขภาพ เพื่อใช้ในโรงพยาบาล
สถานพักฟื้น และที่อยู่อาศัย โดยบริษัท โมเดอร์นฟอร์มกรุ๊ป จำกัด (มหาชน)
เข้าถือหุ้นในสัดส่วนร้อยละ 60 ของทุนจดทะเบียน 16 ล้านบาท มูลค่าหุ้นละ 10 บาท
มีสำนักงานตั้งอยู่เลขที่ 699 อาคารโมเดอร์นฟอร์มทาวเวอร์ ถนนศรีนครินทร์ แขวงสวนหลวง
เขตสวนหลวง กรุงเทพมหานคร

ทั้งนี้ บริษัทย่อย มิได้มีการถือหุ้นระหว่างกันแต่อย่างใด

3.3 โครงสร้างรายได้จากแต่ละกลุ่มธุรกิจ

+---------------+----------------+----+------+---+-----+---+-----+---+
| สายผลิต        | ดำเนินการโดย    | ถือ | ปี    |   | ปี   |   | ปี   |   |
| ภัณฑ์ / กลุ่มธุรกิจ |                | หุ้น | 2551 |   | 2   |   | 2   |   |
|               |                |    |      |   | 550 |   | 549 |   |
+===============+================+====+======+===+=====+===+=====+===+
|               |                | ร  | ล้า   | % | ล้าน | % | ล้าน | % |
|               |                | ้อย | นบาท |   | บาท |   | บาท |   |
|               |                | ละ |      |   |     |   |     |   |
+---------------+----------------+----+------+---+-----+---+-----+---+
| ธุรกิจเฟอร์นิเจอร์ | บมจ.           | -  |      |   |     |   |     |   |
|               | โมเดอร์นฟอร์มกรุ๊ป |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 1    | 3 | 975 | 3 | 1,  | 4 |
| เฟอ           |                |    | ,045 | 8 |     | 7 | 075 | 0 |
| ร์นิเจอร์สำนักงาน |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 885  | 3 | 827 | 3 | 788 | 2 |
| เฟอร์นิเจอร์บ้าน  |                |    |      | 2 |     | 1 |     | 9 |
+---------------+----------------+----+------+---+-----+---+-----+---+
| -             |                |    | 100  | 4 | 68  | 3 | 69  | 3 |
| เ             |                |    |      |   |     |   |     |   |
| ฟอร์นิเจอร์ส่งออก |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 66   | 2 | 54  | 2 | 49  | 2 |
| เ             |                |    |      |   |     |   |     |   |
| ฟอร์นิเจอร์นำเข้า |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 369  | 1 | 350 | 1 | 358 | 1 |
| วัสดุอ          |                |    |      | 3 |     | 3 |     | 3 |
| ุปกรณ์เฟอร์นิเจอร์ |                |    |      |   |     |   |     |   |
+---------------+----------------+----+------+---+-----+---+-----+---+
| -             |                |    | 155  | 6 | 125 | 5 | 203 | 7 |
| พรม           |                |    |      |   |     |   |     |   |
| แผ่นปูพื้นสำนักงาน |                |    |      |   |     |   |     |   |
+---------------+----------------+----+------+---+-----+---+-----+---+
| -             | บจ.โมเดอร์นฟ    | 60 | 56   | 2 | 47  | 2 | 32  | 1 |
| เฟอร          | อร์มเฮลท์แอนด์แคร์ |    |      |   |     |   |     |   |
| ์นิเจอร์เพื่อสุขภาพ |                |    |      |   |     |   |     |   |
+---------------+----------------+----+------+---+-----+---+-----+---+
| ธุรกิจให้เ       | บจ.โมเด        | 1  | 62   | 2 | 46  | 2 | 54  | 2 |
| ช่าพื้นที่และบริการ | อร์นฟอร์มทาวเวอร์ | 00 |      |   |     |   |     |   |
+---------------+----------------+----+------+---+-----+---+-----+---+
| อื่นๆ *         | -              | -  | 16   | 1 | 34  | 5 | 23  | 3 |
+---------------+----------------+----+------+---+-----+---+-----+---+
|               | รวม            |    | 2    | 1 | 2,  | 1 | 2,  | 1 |
|               |                |    | ,754 | 0 | 526 | 0 | 651 | 0 |
|               |                |    |      | 0 |     | 0 |     | 0 |
+---------------+----------------+----+------+---+-----+---+-----+---+

โครงสร้างรายได้สำหรับปี 2551-2549 จากการประกอบธุรกิจของบริษัท และบริษัทย่อยอีก 2
บริษัท สามารถแยกเป็นกลุ่มธุรกิจ 3 กลุ่ม

* หมายเหตุ : รายได้อื่นๆ ของบริษัทและบริษัทย่อย ส่วนใหญ่ประกอบด้วยค่าเช่าโชว์รูมรับ,
ค่าขายเศษวัสดุ เป็นต้น

3.4 เป้าหมายการดำเนินธุรกิจ

บริษัท มีเป้าหมายที่จะรักษาความเป็นหนึ่งในตลาดของเฟอร์นิเจอร์สำนักงานในประเทศ โดยตั้ง
เป้าหมายที่จะให้ได้ส่วนแบ่งการตลาดเฟอร์นิเจอร์สำนักงานมากกว่าคู่แข่งรายอื่นๆ
และจะพัฒนาธุรกิจเฟอร์นิเจอร์บ้านให้เป็นหนึ่งในผู้นำตลาดระดับกลางถึงบนโดยจะเป็นผู้นำผลิตภัณฑ์ใหม่ๆ
ที่มีคุณภาพ รูปแบบทันสมัยและประโยชน์ใช้สอย โดยจะนำเทคโนโลยีและนวัตกรรมใหม่ๆ
มาใช้ในการออกแบบและผลิตเฟอร์นิเจอร์เพื่อตอบสนองความต้องการ
และความพึงพอใจของลูกค้าด้วยบริการที่ดีทั้งก่อนและหลังการขาย

ในปี 2551 บริษัทมีส่วนแบ่งการตลาดในส่วนเฟอร์นิเจอร์สำนักงานเป็น 30% เฟอร์นิเจอร์บ้าน
20%และเฟอร์นิเจอร์ครัว 30%

นอกจากนี้บริษัทยังคงเน้นการลงทุนในธุรกิจที่เกี่ยวเนื่อง
หรือส่งเสริมธุรกิจหลักของบริษัทให้ครบวงจรมากยิ่งขึ้น โดยหาโอกาสสร้างธุรกิจใหม่ๆ
โดยได้จัดตั้งบริษัท โมเดอร์นฟอร์มเฮลท์ แอนด์ แคร์ จำกัด ขึ้นในปี 2548 และในปี 2550
ได้ลงทุนในบริษัท เอกซ์ทีเรีย จำกัด
ซึ่งประกอบธุรกิจประเภทผลิตและจำหน่ายเฟอร์นิเจอร์นอกอาคาร วัสดุตกแต่ง
ออกแบบงานสถาปัตยกรรม และออกแบบภูมิทัศน์ และเป็นพันธมิตรทางธุรกิจกับ Pasaya
ผู้ผลิตเครื่องนอน และของตกแต่งจากผ้าชั้นนำเพื่อขยายช่องทางจำหน่ายและพัฒนาสินค้าร่วมกัน
และในปีนี้ได้ร่วมมือเป็นพันธมิตรกับสุขภัณฑ์ cotto ภายใต้แบรนด์ Cotto Modernform
เพื่อพัฒนาและออกแบบสินค้าเฟอร์นิเจอร์สำหรับห้องน้ำ
นอกจากนี้ยังขยายช่องทางจัดจำหน่ายโดยเปิดโชว์รูมให้สอดคล้องกับกลุ่มเป้าหมายในแต่ละทำเลที่ตั้ง
เช่นที่ HomeWork พัทยาในปี 2549 และได้เปิด Shopping Gallery แห่งใหม่ Homework
ภูเก็ต เมื่อเดือนตุลาคมปีนี้